Ibrahim ibn Saleh al-Hussaini Ibrahim Ibn Saleh al-Hussaini CON anfi sanin sa da Shaykh Sharif Saleh an haife shi a ranar 12 ga watan Mayun 1938, ya kasance ɗan Najeriya ne, malamin addini, mai wa'azi da da'awa kuma mai fassara Alkur'ani. Shi ne babban limamin Gwamnatin Tarayyar Najeriya. Shi ne ya kafa makarantar Kwalejin Annahda ta Kimiyya da Ilimin Addini Islama (wato Annahda college of science and Islamic studies) a shekara ta 1957 kuma a yanzu shi ne shugaban bada fatawa na Majalisar Ƙoli ta Harkokin Addinin Musulunci a Najeriya (wato Supreme Council for Fatwa and Islamic Affairs in Nigeria (NSCIA)). An haifi Shehu Ibrahim ibn Sale al-Hussaini a ranar 12 ga watan Mayu na shekarar 1938 a garin fadhaa kusa da dikwa a jihar Borno a arewa maso gabashin Najeriya, mahaifinsa Shehu Saleh sannannen malamin addinin Muslunci ne. al-Hussaini tun yana yaro karami ya fara karatu a gaban mahaifinsa, daya daga cikin sanannun makarantar addinin Musulunci a cikin Borno a wannan lokacin, daga nan ya tafi kasar Saudiyya, Egypt da Pakistan don ci gaba da karatunsa cike da sha'awar hadisai da Kur'ani.